stanford-oval/wikipedia huggingface dataset:
מיכאיל מסחי
תארים ופרסים

נבחרת ברית המועצות
אליפות אירופה בכדורגל: צרפת 1960
דינמו טביליסי
אליפות ברית המועצות: 1964
ארבע מדליות ארד על מקום שלישי באליפות ברית המועצות: 1959, 1962, 1967, 1969
אישיים
נכלל שש פעמים ברשימת 11 המצטיינים של עונת האליפות בברית המועצות (1959, 1960, 1961, 1962, 1964, 1965 (יחד עם לב יאשין ושלווה מטרוולי)
מאיה צ'יבורדאנידזה

| --- | --- |

מאיה צ'יבורדאנידזה
 לידה:  17 בינואר 1961 (בת 63) כותאיסי, ברה"מ 
 הישג בולט:  אלופת העולם בשחמט לנשים במשך 13 שנים
 הדרגה הגבוהה ביותר:  רב-אמן
 מד כושר נוכחי:  2500 (לא פעילה)
 השכלה:  האוניברסיטה הממלכתית לרפואה של טביליסי 
 מדינה:  גאורגיה גאורגיה
 פרסים והוקרה:  עיטור הדגל האדום של העמל  מסדר וחטנג גורגסלי  מאסטר מוסמך לספורט של ברית המועצות  עיטור הידידות בין העמים 
 
מאיה צ'יבּוּרדאנידזֶה (בגאורגית: მაია ჩიბურდანიძე; נולדה ב-17 בינואר 1961) היא שחמטאית עבר גאורגית בדרגת רב-אמן, שהייתה אלופת העולם בשחמט לנשים במשך 13 שנים. בגיל שבע-עשרה הפכה לשחקנית הצעירה ביותר שזכתה אי פעם בתואר "אלופת העולם לנשים", ונישלה מהתואר שחמטאית גאורגית אחרת בשם נונה גפרינדשווילי. צ'יבורדאנידזה פרשה מפעילות שחמטאית ביוני 2011. היא חברה בהיכל התהילה העולמי של השחמט (אנ').
שנותיה הראשונות

מאיה נולדה בעיר כותאיסי שבגאורגיה הסובייטית (כיום גאורגיה). היא החלה לשחק שחמט בהיותה בגיל 8. בשנת 1976 היא זכתה בתואר אלופת ברית המועצות לנערות ושנה לאחר מכן, בשנת 1977, היא זכתה בתואר אלופת ברית המועצות לנשים. באותה שנה הוענק לה התואר רב אמן.
היא זכתה בצורה משכנעת בהופעתה הבכורה בתחרות השחמט הבינלאומית לנשים בבראשוב כשהייתה עוד בגיל 13, ושנה לאחר מכן, ב-1975, בתחרות בטביליסי, שהייתה התחרות האחרונה לפני שהחלה להשתתף בתחרויות שחמט בינלאומיות לנשים. סגנון המשחק שלה הוא סולידי אמנם אבל אגרסיבי ומבוסס היטב על עקרונות קלאסיים כפי שניתן לצפות משחקנית שאומנה בתחילת דרכה על ידי אדוארד גופלד, מראשי מאמני השחמט הסובייטים.
שיא הקריירה 1978–1991

צ'יבורדאנידזה הוכיחה שהיא מתחרה רצינית כבר בתחרות הראשונה לנשים שנערכה ב-1976 בטביליסי כאשר סיימה במקום השני באינטרזונל (Interzonal) לנשים. הזכייה במקום השני איפשרה לה להיות מועמדת במשחקי אליפות העולם של 1978. היא הפתיעה את כל המועמדים האחרים והלכה כל הדרך אל חצי גמר בו ניצחה את אלה קושניר בתוצאה ½7‏-½6 לזכותה (41 מהלכים). היא המשיכה להפתיע גם בגמר שנערך בביצ'וינתה (אבחזיה, גאורגיה) וניצחה את מי שהייתה אלופת העולם במשך 16 שנים ב-52 מהלכים (מאיה שיחקה בשחור).
נבחרת ברית המועצות שלטה באולימפיאדות השחמט לנשים של שנות ה-80 בזכותה של צ'יבורדאנידזה. לאחר שגאורגיה קיבלה את עצמאותה מברית המועצות לשעבר, היא שיחקה על הלוח הראשון של גאורגיה, שזכתה ב-3 מדליות זהב, בתחילת שנות ה-90. מאיה נחשבת לאחת משחקניות השח הגדולות של כל הזמנים.
שיא הקריירה 1978–1991 > באולימפיאדות השחמט

היא ייצגה את ברית המועצות ב-7 אולימפיאדות וגאורגיה ב-8 אולימפיאדות נוספות. בשנת 2008, באולימפיאדת דרזדן, שיחקה על הלוח הראשון של גאורגיה, למרות גילה המבוגר יחסית, הציגה ביצועים ברמת יכולת של :2715, וגאורגיה זכתה שוב במקום הראשון, ובמדליית הזהב, ומאיה בעצמה גם זכתה במדליית זהב אישית, בזכות רמת הביצוע האישית, הגבוהה ביותר.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 1978 | 1 | ברית המועצות | 2340 | 9 מ-11 | 7+ 4= 0- | 81.8 | 1 קבוצתי, 1 אישי |
| 1980 | 1 | ברית המועצות | 2400 | 11.5 מ-13 | 10+ 3= 0- | 88.5 | 1 קבוצתי, 1 אישי |
| 1982 | 1 | ברית המועצות | 2385 | 9 מ-12 | 6+ 6= 0- | 75 | 1 קבוצתי, 3 אישי |
| 1984 | 1 | ברית המועצות | 2375 | 7.5 מ-11 | 4+ 7= 0- | 68.2 | 1 קבוצתי |
| 1986 | 1 | ברית המועצות | 2435 | 8 מ-10 | 6+ 4= 0- | 80 | 1 קבוצתי, 2 ו-3 אישי |
| 1988 | 1 | ברית המועצות | 2535 | 7 מ-10 | 4+ 6= 0- | 70 | 2 קבוצתי |
| 1990 | 1 | ברית המועצות | 2500 | 6 מ-9 | 4+ 4= 1- | 66.7 | 2 קבוצתי |
| 1992 | 1 | גאורגיה | 2485 | 11.5 מ-13 | 10+ 3= 0- | 88.5 | 1 קבוצתי, 1 אישי |
| 1994 | 1 | גאורגיה | 2505 | 8.5 מ-11 | 7+ 3= 1- | 77.3 | 1 קבוצתי, 2 ו-3 אישי |
| 1996 | 1 | גאורגיה | 2540 | 8.5 מ-12 | 5+ 7= 0- | 70.8 | 1 קבוצתי |
| 1998 | 1 | גאורגיה | 2525 | 9.5 מ-12 | 7+ 5= 0- | 79.2 | 2 קבוצתי, 3 ו-2 אישי |
| 2000 | 1 | גאורגיה | 2545 | 5.5 מ-10 | 3+ 5= 2- | 55 | 2 קבוצתי |
| 2002 | 1 | גאורגיה | 2497 | 8 מ-11 | 5+ 6= 0- | 72.7 | 4 קבוצתי, 3 אישי |
| 2004 | 1 | גאורגיה | 2503 | 8.5 מ-13 | 5+ 7= 1- | 65.4 | 4 קבוצתי |
| 2008 | 1 | גאורגיה | 2489 | 7.5 מ-9 | 5+ 5= 0 | 83.3 | 1 קבוצתי, 1 אישי |
דו-קרבות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1978 | ביצ'וינתה | נונה גפרינדשווילי | ½8-‏½6 | ניצחון, אלופת העולם |
| 1981 | בורג'ומי/טביליסי | ננה אלכסנדריה | 8-8 | ניצחון, היא שמרה על תוארה |
| 1982 | וולגוגרד | אירינה לויטינה | 8-5 | ניצחון |
| 1986 | סופיה | אלנה דונלדסון | ½8-‏½5 | ניצחון |
| 1988 | תלאווי | ננה יוסליאני | ½8-‏½7 | ניצחון |
| 1991 | מנילה | שיה ג'ון | ½6-‏½8 | הפסד התואר |
הערות שוליים

↑  אינטרזונל (Interzonal) - היו תחרויות שחמט שאורגנו על ידי פיד"ה והיוו תחנה בדרך לאליפות העולם בשחמט.
↑  בת 17 - אלופת העולם בשחמט, מעריב, 6 באוקטובר 1978
| --- | --- |
בקרת זהויות :  GND: 1152345907  ISNI: 0000 0000 2430 1116  LCCN: n80096994  VIAF: 16073519   WorldCat (עם VIAF): 16073519
מאסטרקארד

| --- | --- |
סמליל החברה משנת 2016
 נתונים כלליים
 סוג:  חברה ציבורית
 בורסה:  הבורסה לניירות ערך בניו יורק (25 במאי 2006–MA) 
 תקופת הפעילות:  1966 (בשם Master Charge) – הווה
 חברות בנות:  מסטרקארד (בלגיה)  מסטרקארד (הממלכה המאוחדת)  Ekata, Inc. 
 מיקום המטה:  ארצות הבריתמחוז וסטצ'סטר, ניו יורק, ארצות הברית
 ענפי תעשייה:  שירותים פיננסיים, שירותים פיננסיים, מלבד ביטוח ופנסיה 
 מוצרים עיקריים:  כרטיס אשראי
 שווי שוק:  460.09 מיליארד דולר (10 באוקטובר 2024)
 הכנסות:  25.1 מיליארד דולר (2023)
 רווח תפעולי:  12,264,000,000 דולר אמריקאי (נכון ל־2022) 
 רווח:  11.2 מיליארד דולר (2023)
 הון עצמי:  6,488,000,000 דולר אמריקאי (נכון ל־2020) 
 מנכ"ל:  Michael Miebach 
 עובדים:  33,400 (2023)
  
 http://www.mastercard.com
 
MasterCard Incorporated או MasterCard Worldwide הוא תאגיד רב-לאומי אמריקאי לשירותים פיננסיים שמתבסס במדינת ניו יורק. מרכז השירותים הבינלאומיים של התאגיד יושב במדינת אוהיו.
עסקיו העיקריים של התאגיד הם סליקת כרטיסי תשלום הנושאים את המותג ומונפקים על ידי בנקים ותאגידי אשראי מקומיים.
התאגיד הפך לחברה ציבורית בשנת 2006, אז הונפק בבורסה של ניו יורק (NYSE), ולפני כן היה קואופרטיב של מעל ל-25,000 ארגונים פיננסיים שונים אשר הנפיקו את כרטיסיו.
תאגיד מאסטרקארד, אשר נודע במקור בשמות Interbank ו-Master Charge הוקם על ידי מספר בנקים במדינת קליפורניה במטרה לייצר תחרות לתאגיד VISA בבעלות Bank of America.
היסטוריה

הבנקים שעמדו מאחורי הקמת מאסטרקארד היו הבנקים: United California Bank (מוזג לבסוף ל-Wells Fargo), Wells Fargo, Crocker National Bank (אשר מוזג גם הוא לתוך Wells Fargo), ו-Bank of California (אשר מוזג מאז ל-Union Bank of California).
בשנת 1966, קבוצת הבנקים הזו הקימה את ה-Interbank Card Association (ICA). בעזרת Marine Midland Bank מניו יורק, (היום HSBC Bank USA), התאחדו להקמת "Master Charge: The Interbank Card".
בשנת 1968 חתם התאגיד עם Eurocard האירופאי, מה שנתן לתאגיד דריסת רגל בשוק האירופאי, ול-Eurocard באמריקאי. מערכת סליקת כרטיסי התשלום הבריטית Access הצטרפה לאיחוד שני התאגידים בשנת 1972.
ב-1979, שונה שם התאגיד ל-"MasterCard", השם המשמש אותו עד היום. בתחילת שנות ה-90, קנה מאסטרקארד את Access הבריטית, ומותג זה נזנח. בשנת 2002, מוזג התאגיד עם Europay International SA, תאגיד סליקת כרטיסי תשלום אירופאי גדול נוסף.
בשנת 2010, הרחיבה מאסטרקארד את עיסוקיה לתחום המסחר האלקטרוני באמצעות קניית DataCash, חברה בריטית לניהול תשלומים, ולזיהוי תרמיות אשראי.
בשנת 2012, הכריזה מאסטרקארד על התרחבות מערכת הסליקה הסלולרית שלה לשווקים במזרח התיכון.
בשנת 2014 הקימה מאסטרקארד חברה-בת מקומית בישראל.
הערות שוליים

↑  "Master Card Milestones". Milestones/Mastercard. MasterCard.
↑  Chris Spillane (19 באוגוסט 2010). "MasterCard to Acquire DataCash for 333 Million Pounds". Bloomberg. {{cite news}}:  (עזרה)
↑  Sean Farrell (20 אוג' 2010). "MasterCard to Acquire DataCash for 333 Million Pounds". The Independent. London. {{cite news}}:  (עזרה)
↑  Rima Ali Al Mashni (7 במרץ 2012). "QNB Group, Qtel, Oberthur and MasterCard introduce first mobile Near Field Communication payments program in Qatar". AME Info. {{cite news}}:  (עזרה)
↑  עירית אבישר, ‏מסטרקארד מתרחבת בישראל: תפתח חברה-בת מקומית, באתר גלובס, 11 ביוני 2014
| --- | --- |
בקרת זהויות :  GND: 2163660-6  ISNI: 0000 0004 0402 5440  LCCN: n94105244  NKC: ko2014812612  VIAF: 156094705   WorldCat (עם VIAF): 156094705
מיקרוסופט TechNet

| --- | --- |

 נתונים כלליים
 תקופת הפעילות:  1998–הווה (כ־26 שנים)
 בעלות:  מיקרוסופט
 מוצרים עיקריים:  פורטל אינטרנט
  
 technet.microsoft.com
 
מיקרוסופט טקנט (אנגלית: Microsoft TechNet) הוא פורטל אינטרנט עבור עובדי IT. הפורטל מספק חומרי עזר לימודיים, כלים והרחבות למוצרי מיקרוסופט, מרכז הדרכה מקוון, בדיקת תוכנות שיתופיות, פורומים וקהילות, בלוגים של עובדי מיקרוסופט ועוד.
עד ל-31 באוגוסט 2013 סיפקה מיקרוסופט שירות מנויים פרטי (בדומה לשירות אופיס 365 ושירות Adobe Creative) המציע רכישה זמנית של תוכנות מיקרוסופט ברישיון פרטי. שירות המנויים הופסק כדי להשקיע מאמצים רבים יותר בפיתוח והוספת כלים ללא תשלום.
שירותי מיקרוסופט TechNet

הרעיון המרכזי העומד מאחורי TechNet, הוא מגוון של אתרים המספקים כלים ומידע עבור אנשי IT, המידע נכתב על ידי עובדי מיקרוסופט וגם על ידי חברי הקהילה. בעזרת השירותים שונים (פורומים, בלוגים) מתאפשר דיאלוג פתוח בין חברי הקהילה לבין עובדי החברה. השירות הניתן באתר זמין ב-12 שפות, כולל בתוכו כ-11 מיליון מסמכים ומארח כ-11.5 מיליון משתמשים בחודש. להלן השירותים השונים:
ספרייה (TechNet Library) - מכילה מידע רב עבור מומחי IT ומשתמשים מתקדמים. מאגר המידע נגיש לכל ללא תשלום ומתעדכן מדי חודש.
פורומים (TechNet Forums) - משמשים לדיון במגוון רחב של נושאים, וכן לשתף ולפתור בעיות בעזרת החברים בקהילה.
בלוגים (TechNet Blogs) - לפרסום תכנים מעובדי מיקרוסופט. כל מומחה מפרסם את התכנים בהם הוא שולט וזאת לפי השקפתו האישית.
ויקי (TechNet Wiki) - משאב טכני בהשראת ויקיפדיה, אתר קהילתי שהתוכן שבו אינו נכתב על ידי מיקרוסופט וכל מי שמצטרף יכול להוסיף נושאים חדשים, לערוך ולשפר נושאים קיימים.
מרכז הערכה (Evaluation Center) - מאפשר להוריד תוכנות מיקרוסופט ברישיון זמני ותוכנות חדשות בגרסאות בטא.
סקריפטים (Script Center) - מספק מידע למתחילים המבקשים ללמוד על סקריפטים לניהול המערכת.
מטר (כוכב)

מָטָר (מערבית: سعد المطر "סַעְד אַל-מַטָר" - מזלו של הגשם), נקרא גם η בפגסוס, הוא הכוכב החמישי בבהירותו בקבוצת הכוכבים פגסוס עם בהירות נראית מדרגה 2.95 והוא נמצא במרחק של כ-214 שנות אור ממערכת השמש.
מאפיינים

מטר הוא ככל הנראה מערכת מרובת כוכבים שבה כוכב כפול ספקטרוסקופי, מטר Aa ומטר Ab, המקיפים זה את זה, ובמרחק של כ-93 שניות קשת מהם נמצא זוג כוכבים נוסף עמום בהרבה, מטר B ומטר C, שעל פי ההיסט שלהם נמצאים באותו המרחק כמו הזוג מטר A, כך שנראה שהם מקיפים ביחד את מטר A במרחק של לפחות עשירית שנת אור (כ-6,000 יחידות אסטרונומיות) ובזמן הקפה של לפחות 170,000 שנים.
מאפיינים > מאפייני מטר Aa ומטר Ab

בני הזוג מטר Aa ומטר Ab מורכבים מענק צהוב מסוג ספקטרלי G2 II-III שלו בהירות מדרגה 3.03, ומכוכב הסדרה הראשית לבן-צהבהב מסוג ספקטרלי F5 V עם בהירות מדרגה 5.8. לענק מסה של כ-3.2 מסות שמש, רדיוס של כ-21 רדיוסי שמש, טמפרטורה של כ-5,100 קלווין ועוצמת הארה של פי 226 מעוצמת ההארה של השמש באור נראה ובערך פי 260 בצירוף הקרינה בתחום התת-אדום. לבן הזוג מסה של כשתי מסות שמש, רדיוס של כ-2.2 רדיוסי שמש, טמפרטורה של כ-7,800 קלווין ועוצמת הארה גבוהה פי 18 מזו של השמש. בני הזוג מקיפים זה את זה במסלול מעט אליפטי כך שהמרחק ביניהם נע בין 2.5 יחידות אסטרונומיות ל-3.4 יחידות אסטרונומיות וזמן ההקפה הוא שנתיים ו-87 ימים.
מאפיינים > מאפייני מטר B ומטר C

מטר B ומטר C הם שני כוכבים צהובים מסוג ספקטרלי G5, אם הם אכן באותו המרחק כמו הזוג מטר A אז הם ככל הנראה כוכבי הסדרה הראשית. המרחק הזוויתי בין שניהם הוא כחמישית שניית קשת, כך שהמרחק ביניהם, בהנחה שהם אכן באותו המרחק כמו מטר A, הוא לפחות 13 יחידות אסטרונומיות והם מקיפים זה את זה בזמן של לפחות 34 שנים. מסותיהם ורדיוסיהם אינם ידועים, אך בהנחה שהם אכן כוכבי הסדרה הראשית, המסה והרדיוס של שניהם צריכים להיות בטווח של 90%-95% מהמסה והרדיוס של השמש.
הערות שוליים

1 2  SIMBAD: Matar
1 2 3 4 5 6 7  C. A. Hummel, D. Mozurkewich, J. T. Armstrong, A. R. Hajian, N. M. Elias II & D. J. Hutter: Navy Prototype Optical Interferometer Observations of the Double Stars Mizar A and Matar, The Astronomical Journal, Vol. 116, Iss. 5, p. 2541, 2543 (1998)
1 2 3  SIMBAD: ADS 16211 BC
↑  על פי סוג ספקטרלי
↑  P. Couteau & R. Gili: Mesures d'etoiles doubles faites a Nice, etoiles doubles nouvelles (24eme serie) decouvertes a Nice., Astronomy & Astrophysics Suppl., Vol. 106, p. 377 (1994)
מונקו באירוויזיון 1959

מונקו השתתפה באירוויזיון 1959 עם השיר "Mon ami Pierrot", בביצוע הזמר המונגאסקי ז'אק פילס. זוהי השתתפותה הראשונה של המדינה בתחרות הזמר של האירוויזיון.
לפני האירוויזיון

בשנת 1959 הכריזה רשות השידור המונגאסקית כי ז'אק פילס נבחר לייצג את מונק בהופעתה הראשונה באירוויזיון. לאחר מכן פורסם כי פילס יבצע את השיר "Mon ami Pierrot" על בימת התחרות.
באירוויזיון

ב-11 במרץ 1959 ביצע פילס את שירו על בימת התחרות. הוא שובץ רביעי בסדר ההופעות, לפני הולנד ואחרי איטליה. לאחר ההצבעה, מונקו זכתה במקום ה-11 והאחרון עם נקודה אחת מאוסטריה. זו הייתה הפעם הראשונה בה מדינה מגיעה למקום האחרון בפעם הראשונה בה היא נוטלת חלק בתחרות.
באירוויזיון > נקודות שהוענקו למונקו

| 10 נקודות | 9 נקודות | 8 נקודות | 7 נקודות | 6 נקודות |
| --- | --- | --- | --- | --- |

| 5 נקודות | 4 נקודות | 3 נקודות | 2 נקודות | 1 נקודות |
|  |  |  |  |  אוסטריה אוסטריה |
באירוויזיון > נקודות שהוענקו ממונקו

| ציון | מדינה |
| --- | --- |
10 נקודות: 
9 נקודות: 
8 נקודות: 
7 נקודות: הולנד הולנד
6 נקודות: 
5 נקודות: 
4 נקודות: 
3 נקודות: 
2 נקודות: הממלכה המאוחדת הממלכה המאוחדת צרפת צרפת
1 נקודות: אוסטריה אוסטריה איטליה איטליה בלגיה בלגיה דנמרק דנמרק הולנד הולנד שווייץ שווייץ
הערות שוליים

↑  Eurovision Song Contest 1959
↑  Eurovision 1959 Results: Voting & Points
מוחמד דאוד ח'אן

מוחמד דאוד ח'אן (בפשטו: سردار محمد داود خان, נולד ב-18 ביולי 1909 ונרצח ב-28 באפריל 1978) היה פוליטיקאי אפגני ממשפחת המלוכה האפגנית אשר שימש כראש ממשלת אפגניסטן בשנים 1953–1963 וכנשיא אפגניסטן משנת 1973 ועד הירצחו בהפיכה צבאית בשנת 1978. הוא עלה לשלטון כשהדיח בשנת 1973 את המלוכה של בן דודו מוחמד זאהיר שאה והצהיר על עצמו כנשיא המדינה.
ח'אן היה ידוע בשל גישתו הפרוגרסיבית ותמכתו בזכויות נשים, לאומיותו הפתאנית ותוכניות המודרניזציה שקידם בכלכלה האפגנית אשר העלו בכעשרות אחוזים את כוח העבודה המקומי.
ביוגרפיה

נולד בקאבול בשנת 1909 למשפחת המלוכה. אביו כיהן כשגריר אפגניסטן בגרמניה ונרצח בברלין בשנת 1933. ח'אן עצמו התחנך בצרפת. בשנת 1939 קודם לדרגת סגן-אלוף בצבא ופיקד על גדוד בסמוך לקאבול. בשנים 1946–1948 כיהן כשר הביטחון, ולאחר מכן כשר הפנים בשנים 1949–1951. ב-1948 הוא שירת כשגריר אפגניסטן בצרפת. בשנת 1951 הועלה לדרגת גנרל.
בשנת 1953 ח'אן החל לכהן כראש ממשלה. כהונתו בת עשר השנים התאפיינה בחיזוק הקשר עם ברית המועצות, קידום הכלכלה וחיזוק זכויות הנשים. בנוסף על כך, הוא תמך בסיפוח הטריטוריות הפשטוניות בפקיסטן לשטח אפגניסטן. תמיכה זו הובילה לעימותים ומתיחויות בין שתי המדינות.
ב-27 באפריל 1978 המפלגה הקומוניסטית בהובלת נור מוחמד תרכי הדיחה את מוחמד דאוד שאה מהשלטון. כחלק מהפיכה צבאית אלימה התנקשו בחייו של דאוד והוציאו להורג את משפחתו. המפלגה הקומוניסטית קראה להפיכה בשם מהפכת סור ("מהפכת אפריל").
הערות שוליים

↑  המורדים שולטים בבירת אפגניסטן, דבר, 30 באפריל 1978
↑  מלך אפגניסטן הודח, הצבא הקים רפובליקה, על המשמר, 18 ביולי 1973
| --- | --- |
בקרת זהויות :  GND: 130215708  ISNI: 0000 0001 1762 0757  LCCN: no95025730  VIAF: 48810736   WorldCat (עם VIAF): 48810736
מחנה ברינליץ

מבנה המפעל שהקים שינדלר בברינליץ (צולם ב-2004)
מחנה ברינליץ (בגרמנית: KZ-Außenlager Brünnlitz, בצ'כית: Brněnec) היה מחנה עבודה שהוקם על ידי אוסקר שינדלר באוקטובר 1944, במהלך מלחמת העולם השנייה בחבל הסודטים. ייחודו של המחנה בכך שבאופן אירוני שימש רק כמקלט להצלת היהודים שנכלאו בו.
היסטוריה

המחנה הוקם ביוזמתו של שינדלר בשנת 1944 כמפעל לייצור נשק. עם התקדמות הצבא האדום לפולין פינו הנאצים את מחנה פלאשוב ושילחו את 20,000 יושביו למחנות ההשמדה. שינדלר, שביקש להציל את עובדי המפעל שלו, שכנע את הנאצים להעביר את מפעל הנשק שלו שהיה בפלאשוב לעורף ולהקימו מחדש, על כל עובדיו, בחבל הסודטים. למרות הבטחת הנאצים, כ-1000 מעובדי המפעל בפלאשוב שולחו למחנות השמדה, הגברים לגרוס-רוזן והנשים לאושוויץ. בזכות התעקשותו הנחרצת של שינדלר ותשלום שוחד לקצינים נאצים בכירים, כל היהודים הועברו למחנה ברינליץ, שם חיו תחת חסותו של שינדלר. על פי עדויות הניצולים, מפעל הנשק לא ייצר כלל נשק ותחמושת וכל מהות המחנה הייתה הצלת יהודים.
בשטח המחנה הקים שינדלר מרפאה ומכון חיטוי כנגד מחלת טיפוס הבהרות וכן דאג למנות מזון מוגדלות עבור חולים ועבור מי שאיבד ממשקלו. כאשר נודע לשינדלר על רכבת משא ובה יהודים שפונו ממחנה גולשוב, ביקש רשות מהנאצים לקלוט את כל יושבי הרכבת כפועלים במחנה ברינליץ. למרות שרוב יושבי הרכבת היו מוכי רעב וודאי שלא יכלו לשמש פועלים, שינדלר קלט אותם כפועלים במחנה, טיפל בהם במרפאה ודאג לקבורה יהודית עבור מי מהם שלא שרד.
ב-8 במאי 1945 שוחררו כל אסירי המחנה לחופשי.
קריאה נוספת

גוטרמן בלה, גשר צר אל החיים : יהודים במחנה הריכוז גרוס-רוזן ובמחנות העבודה שלו (1945-1940), ירושלים: יד ושם, 2000, עמ' 223–226
מפת מחנות ריכוז והשמדה באירופה (לחצו להגדלה)
מבנה המפעל שהקים שינדלר בברינליץ (צולם ב-2004)
מטר מטאורים

עקבות מטאוריטים בכניסתם לאטמוספירה בצילום חשיפה של ארבע שעות)
מטר לאונידים במבט מהחלל
מטר מטאורים הוא אירוע שמימי שבו נצפים מטאורים מנקודה אחת בשמי הלילה. באזורים חשוכים הרחוקים מזיהום אור ניתן לראות מטאורים כמעט בכל לילה בשעות שבהן הירח אינו מופיע, אולם במועדים מסוימים בשנה נצפים בשמיים מטאורים רבים – תופעה המכונה מטר מטאורים.
הגורם למטר מטאורים

מטרי מטאורים נגרמים על ידי מטאורואידים שמקורם משביט. בכל פעם ששביט חולף בסמוך לשמש, הוא מותיר אחריו שובל של רסיסים, בדרך כלל קטנים מאוד (כגרגרי חול), הנושרים מ"זנב" השביט. אם מסלולו של השביט חצה את מסלול כדור הארץ, כדור הארץ ישוב ויחלוף דרך ענן השרידים הזה באותה נקודה במסלולו בכל הקפה שלו סביב השמש – כלומר: בכל שנה, בתאריכים קבועים, ייראו מכדור הארץ מטאורים רבים יחסית.
הקצב הנצפה של פגיעת המטאורים גדול יותר בחציו השני של הלילה, היות שבזמן זה כיוון הצפייה הוא כלפי כיוון התנועה של כדור הארץ סביב השמש, שהוא הצד שנתקל ביותר מטאורים.
נקודת ההקרנה

במהלך מטר מטאורים נראה כאילו כל המטאורים מגיעים מאותה נקודה ברקיע. נקודה זו מכונה נקודת ההקרנה (radiant) של המטר. למעשה, המטאורים נעים בקווים מקבילים אחד לשני לעבר כדור הארץ, ונקודת ההקרנה היא תוצאה של פרספקטיבה, בדומה לפסי רכבת ישרים ש"נפגשים" באופק לעיני צופה העומד עליהם.
מטרי המטאורים השונים מכונים על שם קבוצת הכוכבים שבה נמצאת נקודת ההקרנה שלהם, למשל: הפרסאידים של חודש אוגוסט נראים כמגיעים מהקבוצה פרסאוס, והלאונידים נראים כמגיעים מקבוצת אריה.
מטרי מטאורים עיקריים

| 0 | 1 | 2 | 3 | 4 |
| --- | --- | --- | --- | --- |
| שם | תאריכים | תאריך השיא | קבוצה | קז"ש מרבי |
| קואדראנטידים | 1–6 בינואר | 3 בינואר | רועה דובים | 160 |
| לירידים | 16–25 באפריל | 22 באפריל | נבל | 20 |
| אטא אקוורידים | 21 באפריל – 20 במאי | 5 במאי | דלי | 60 |
| דלתא אקוורידים דרומיים | 12 ביולי – 19 באוגוסט | 28 ביולי | דלי | 20 |
| פרסאידים | 23 ביולי – 22 באוגוסט | 12 באוגוסט | פרסאוס | 120 |
| אוריונידים | 15–29 באוקטובר | 21 באוקטובר | אוריון | 30 |
| לאונידים | 13–20 בנובמבר | 17 בנובמבר | אריה | 20 (משתנה – יכול להגיע לקצב של כמה אלפים בשעה) |
| ג'מינידים | 7–17 בדצמבר | 13 בדצמבר | תאומים | 120 |
| אורסידים | 17–25 בדצמבר | 22 בדצמבר | הדובה הקטנה | 10 |
מטרי מטאורים נוספים, קטנים, מחזוריים או היסטוריים: בוטידים, דרקונידים, אלפא מונוסטרוטידים, אנדרומדידים, אלפא אאוריגידים. טאורידים.
הערות שוליים

↑  Rebecca Harbison (10 בפברואר 2016). "Do more meteorites fall at low latitudes?". Ask an Astronomer. Astronomy Department at Cornell University. נבדק ב-20 בנובמבר 2016. {{cite web}}:  (עזרה)
| --- | --- |
בקרת זהויות :  NLI: 987007539992105171  NKC: ph842171
מיקרונזיה במשחקים האולימפיים

| --- | --- |
מיקרונזיה

מרים המשקולות מנואל מינגינפל
 
 הוועד האולימפי הלאומי
 קוד ייצוג:  FSM
 שם:  הוועד האולימפי הלאומי של מיקרונזיה
 השתתפות במשחקי הקיץ (באפור: לא השתתפה)
 1896 • 1900 • 1904 • 1908 • 1912 • 1920 • 1924 • 1928 • 1932 • 1936 • 1948 • 1952 • 1956 • 1960 • 1964 • 1968 • 1972 • 1976 • 1980 • 1984 • 1988 • 1992 • 1996 • 2000 • 2004 • 2008 • 2012 • 2016 • 2020 • 2024
 השתתפות במשחקי החורף (באפור: לא השתתפה)
 1924 • 1928 • 1932 • 1936 • 1948 • 1952 • 1956 • 1960 • 1964 • 1968 • 1972 • 1976 • 1980 • 1984 • 1988 • 1992 • 1994 • 1998 • 2002 • 2006 • 2010 • 2014 • 2018 • 2022
מיקרונזיה משתתפת במשחקים האולימפיים מאז אולימפיאדת סידני (2000). לאולימפיאדות בהן השתתפה עד כה, שלחה מיקרונזיה ספורטאים בענפים אתלטיקה, שחייה הרמת משקולות והיאבקות. בעוד בענפי האתלטיקה, השחייה וההיאבקות היו הישגי הספורטאים המיקרונזים זניחים, סיים מרים המשקולות מנואל מינגינפל במקום העשירי באולימפיאדת אתונה (2004) ובאולימפיאדת לונדון (2012), ובמקום ה-11 באולימפיאדת בייג'ינג (2008).
במשחקי החורף לא השתתפה מיקרונזיה מעולם.
ראו גם

מיקרונזיה במשחקים האולימפיים לנוער
מיכאיל סבסטיאן

| --- | --- |

 לידה:  18 באוקטובר 1907 בראילה,ממלכת רומניה 
 פטירה:  29 במאי 1945 (בגיל 37) בוקרשט, ממלכת רומניה 
 שם לידה:  Iosif Mendel Hechter 
 מדינה:  רומניה 
 מקום קבורה:  בית העלמין פילנתרופיה 
 שם עט:  Victor Mincu, Mihail Sebastian 
 שפות היצירה:  רומנית 
 פרסים והוקרה:  פרס האחים שול (2006) 
 חתימה:   
 
מיכאיל סבסטיאן (רומנית: Mihail Sebastian‏; 18 באוקטובר 1907 – 29 במאי 1945), בשמו בלידה -יוסיף מנדל הכטר (Iosif Mendel Hechter), היה סופר, מחזאי, פובליציסט ומבקר ספרות יהודי רומני.
חייו

מיכאיל סבסטיאן נולד בבראילה, רומניה ולמד משפטים ופילוסופיה בבוקרשט. הוא נהרג בתאונת דרכים, כשמשאית של הצבא האדום, שנכנס לרומניה לקראת סוף מלחמת העולם השנייה, פגעה בו.
יצירתו של סבסטיאן הושפעה ממרסל פרוסט, אנדרה ז'יד ועוד מחברי רומנים צרפתים.
במהלך חייו הקצרים השתמש סבסטיאן בשם עט נוסף, ויקטור מינקו Victor Mincu, שנועד להתחכם לאיסור הצגת יצירות של יהודים על קרשי הבמה הרומנית.
היומן שלו, שהופיע אחרי מותו (רכוש בני משפחתו שהתיישבו בצרפת), הוא מסמך אותנטי המתאר את חיי היהודים בתקופה בה נרצחו מאות אלפים מהם תחת השלטון הרומני. היומן גם מתאר את ההתקרנפות ההדרגתית של אינטלקטואלים רומנים כמו נאיה יונסקו ומירצ'ה אליאדה. היומן, עם הקדמה של ההיסטוריון והמבקר ישראלי לאון וולוביץ' תורגם והופיע בצרפת, ארצות הברית, הולנד ובגרמניה. בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו.
בעברית הופיעו בהוצאת נמרוד: "יומן", "מזה אלפיים שנה" ו"איך הפכתי לחוליגן".
אברהם לייבה זיסו ומקס בלכר היו בין הדמויות שבספריו של סבסטיאן: "יומן" ו"מזה אלפיים שנה".
ב-2006 הוענק לו במינכן, לאחר מותו, פרס האחים שול המוענק מדי שנה לסופרים המפגינים "עצמאות אינטלקטואלית ואומץ מוסרי".
אחיו הבכור, הרופא פייר השטר, התיישב בעיר סו (אוט-דה-סיין) ((Sceaux (Hauts-de-Seine) בצרפת. בתו ואחיינית הסופר, מישל השטר, ידועה בצרפת כסופרת ומתרגמת שפרסמה בשנת 2000 ספר אוטוביוגרפי "מ. ומ." (.M. et M) המתייחס לדודה, מיכאיל סבסטיאן.
מיצירותיו בפרוזה

1932 Fragmente dintr-un carnet găsit "קטעים מפנקס שמצאתי".
Femei "נשים" נובלות.
1935 De două mii de ani. Texte, fapte, oameni "מזה אלפיים שנה. טקסטים, מעשים, אנשים." ספר על חיי היהודים ברומניה האנטישמית.
Cum am devenit huligan "איך הפכתי לחוליגן". אסופת מאמרים בעיתונות המהווה דו"ח על התקבלותו.
1935 Oraşul cu salcâmi "העיר עם השיטים" רומן נעורים.
1940 Accidentul "התאונה" רומן אהבה.
1996 Journal, 1935-1944: The Fascist Years "יומן, 1935-1944 השנים הפשיסטיות" פורסם זמן רב לאחר מותו.
ממחזותיו

1939 Jocul de-a vacanţa "משחק של פגרה".
1942 Steaua fără nume "כוכב ללא שם".
1945 Ultima oră "השעה האחרונה" פורסם לראשונה לאחר מותו.
1947 Insula (האי) - מחזה בלתי גמור: סבסטיאן הספיק לכתוב שתי מערכות, את השלישית שלים חברו מירצ'ה שטפנסקו. הוצג אחרי מות המחזאי - בבכורה ב-17 ספטמבר 1947, בתיאטרון העירוני, בבימויו של מירצ'ה שפטיליץ'.
מיכאיל סוסלוב

| --- | --- |

 לידה:  8 בנובמבר 1902 (יוליאני) Shakhovskoye, רוסיה 
 פטירה:  25 בינואר 1982 (בגיל 79) מוסקבה, ברה"מ 
 מדינה:  ברית המועצות, האימפריה הרוסית 
 מקום קבורה:  בית הקברות של חומת הקרמלין 
 השכלה:  מכון הפרופסורים האדומים (1929)  האוניברסיטה הרוסית לכלכלה ע"ש פלחנוב (1928)  רבפק (1924) 
 מפלגה:  המפלגה הקומוניסטית של ברית המועצות 
 פרסים והוקרה
 עיטור לנין (16 במרץ 1940)  עיטור לנין (20 בנובמבר 1962)  עיטור לנין (20 בנובמבר 1952)  מדליית הפטיש והמגל (20 בנובמבר 1962)  עיטור לנין (20 בנובמבר 1972)  עיטור לנין (2 בדצמבר 1971)  גיבור העמל הסוציאליסטי (20 בנובמבר 1972)  מסדר קלמנט גוטוולד (22 בנובמבר 1977)  מדליית הפטיש והמגל (20 בנובמבר 1972)  גיבור העמל הסוציאליסטי (20 בנובמבר 1962)  עיטור המלחמה הפטריוטית הגדולה דרגה ראשונה (24 במרץ 1945)  עיטור מהפכת אוקטובר (18 בנובמבר 1977)  מדליית הזהב ע״ש קרל מרקס  מסדר כוכב הזהב  מדליה להנצחת 100 שנים להולדתו של לנין 
 
מיכאיל אנדרייביץ' סוּסלוֹב (ברוסית: Михаил Андреевич Суслов‏; 21 בנובמבר 1902 – 25 בינואר 1982) היה מדינאי סובייטי.